
RAPORT DE SPECIALITATE
privind aprobarea rezervei de implementare destinată reechilibrării contractului de furnizare nr. 103/2019 aferent proiectului  ,,Înnoirea flotei de tramvaie”

            Având în vedere Referatul de aprobare a proiectului de hotărâre nr. SC2022-14368/09.06.2022           a Primarului Municipiului Timișoara și Proiectul de hotărâre privind aprobarea rezervei de implementare destinată reechilibrării contractului de furnizare nr. 103/2019 aferent proiectului  ,,Înnoirea flotei de tramvaie”, facem următoarele precizări:
STPT este operatorul de transport public pentru Municipiul Timișoara, operând curse cu tramvaie, troleibuze și autobuze. Vârsta medie a parcului de tramvaie utilizat în prezent de STPT este de 41,5 ani, tramvaiele fiind produse între anii 1962-1973, astfel că, începând cu anul 2010, acestea îndeplinesc condiţiile legale de casare. 
           Municipiul Timișoara dorește să-și îmbunătățească continuu performanțele în domeniul transportului public de persoane.  În acest scop are în vedere să asigure satisfacerea continuă a cerințelor și așteptărilor clienților printr-o înaltă calitate a transportului public de persoane și în același timp să protejeze mediul înconjurător prin prevenirea și controlul poluării. 
	În vederea finanțării proiectelor de transport urban, în cadrul Programului Operațional pentru Dezvoltare Regională 2014 – 2020, prin FEDR (Fondul European pentru Dezvoltare Regională), a fost necesară elaborarea Planurilor de Mobilitate Urbană Durabilă (PMUD), urmare a abordării integrate susținută de către Comisia Europeană.
Proiectul „Înnoirea flotei de tramvaie” este inclus în Planul de Mobilitate Urbană Durabilă şi este prevăzut a fi realizat până în anul 2020. În luna septembrie 2017 a fost elaborat de către Autoritatea Urbană a Municipiului Timişoara, Documentul justificativ pentru finanţarea din fonduri europene structurale şi de investiţii 2014-2020, acest proiect fiind cuprins în lista proiectelor prioritare ce se doresc a fi implementate.
	Proiectul propune achiziţionarea a 16 de tramvaie noi articulate cu podea coborîtă, acționate prin invertoare și motoare asincrone de curent alternativ, alimentate de la rețea de contact sau dintr-o unitate de stocare a energiei electrice (montată în tramvai), cu post de conducere la un singur capăt și uși de acces pe partea dreaptă față de direcția de mers înainte, cu posibilitatea de suplimentare cu încă 24 de tramvaie în baza art. 221 alin (1) litera a) din Legea nr. 98/2016 cu toate completările şi modificările ulterioare.
Prin adresa cu nr. SC2022-840/31.05.2022, furnizorul BOZANKAYA OTOMOTIV MAK. IML. ITH. VE IHR A.S. solicită ajustarea preţului contractului nr. 103/2019 în conformitate cu prevederile OUG nr. 64/2022.
Criza generată de virusul SARS-CoV-2, creşteri ale preţului la carburanţi, dar şi creşteri semnificative ale preţului la gazele naturale şi la energia electrică, precum şi criza provocată de conflictul militar din regiunea Mării Negre au condus la declanşarea crizei pe piaţa construcţiilor, au caracter imprevizibil şi sunt considerate cauze care nu depind de acţiunea părţilor contractuale, dar care afectează în mod semnificativ implementarea proiectelor de infrastructură, dar şi a celor de furnizare echipamente, consecinţa fiind blocarea implementării proiectelor şi afectarea serioasă a indicatorilor pentru programe operaţionale/naţionale finanţate din fonduri, domeniul Afaceri interne, denumite în continuare programe naţionale pe care România le are de îndeplinit în cadrul politicii de coeziune 2014-2020 sau alte politici europene relevante.
Prin Ordonanţa de Urgenţă nr. 64/2022, se reglementează unele măsuri pentru ajustarea preţurilor necesare actualizării costurilor investiţiei în contractele de achiziţie publică/contractele sectoriale/acordurile-cadru, precum şi în alte categorii de contracte, respectiv pentru ajustarea devizelor generale de investiţii în cadrul contractelor de finanţare care au asigurate sursele financiare parţial sau integral din fonduri externe nerambursabile.
În conformitate cu prevederile art. 3 alin. (1) din OUG nr. 64/2022, preţul contractelor de achiziţie publică aferente proiectelor de investiţii finanţate integral sau parţial din fonduri externe nerambursabile, aflate în derulare la data intrării în vigoare a ordonanţei de urgenţă, se ajustează în condiţiile acesteia, pentru a ţine seama de unele creşteri sau diminuări de costuri pe baza cărora s-a fundamentat preţul contractelor de achiziţie şi care nu au putut fi prevăzute de ofertanţi la data elaborării ofertelor, chiar dacă preţurile contractelor sunt ferme sau formulele de ajustare a preţului au fost cuprinse în documentaţiile de atribuire, din cauza caracterului imprevizibil al acestor creşteri sau diminuări de costuri.
Potrivit punctului (ii), alin. (2) din art. 3 a OUG nr. 64/2022, prevederile se aplică contractelor de achiziţie publică de produse, definite la  şi , cu modificările şi completările ulterioare, care au ca obiect active fixe corporale, aşa cum sunt reglementate de  pentru aprobarea Catalogului privind clasificarea şi duratele normale de funcţionare a mijloacelor fixe, cu modificările şi completările ulterioare.
În Catalogul privind clasificarea şi duratele normalede funcţionare a mijloacelor fixe aprobat prin Hotărârea Guvernului nr. 2.139/2004, se regăsesc, în grupa 2, subgrupa 2.3.5 – Mijloace de transport electric urban pe sine, 2.3.5.1. Mijloace de transport electric urban pe şine.
Preţul contractului de furnizare nr. 103/2019 nu a fost ajustat, acesta a fost modificat prin achiziţia unui număr suplimentar de 5 tramvaie conform clauzelor acestuia, prin actul adiţional nr. 1/04.06.2020, respectiv preţul fiind majorat cu 48.684.375 lei, fără TVA. Astfel, preţul curent al contractului este 204.474.375,00 lei, fără TVA.
Conform clauzelor contractului, cantitatea care urmează a fi furnizată prin contractul de furnizare nr. 103/2019 este de 16 bucăţi, cu posibilitatea de suplimentare cu încă 24 de tramvaie în baza art. 221 alin (1) litera a) din Legea nr. 98/2016, cu toate completările şi modificările ulterioare. 
Până la data întocmirii prezentei au fost achitate un număr de 6 tramvaie, urmând a fi a livrate un număr de 15 tramvaie pentru care se ajustează valoarea contractului nr. 103/2019. Astfel, restul rămas de executat este 146.053.125,00 lei, fără TVA.
Ajustarea stabilită conform prevederilor Ordonanţei de Urgenţă nr. 64/2022 se realizează exclusiv pentru restul rămas de furnizat la data intrării în vigoare a acesteia, până la furnizarea integrală şi recepţionarea produselor achiziţionate, conform prevederilor contractuale aferente proiectului de investiţii ,,Înnoirea flotei de tramvaie”.
Ajustarea se aplică la fiecare solicitare de plată, pe restul perioadei de derulare a contractului pentru următoarele categorii de contracte:
b) contractele definite potrivit art. 3 alin. (2) lit. b) încheiate cu preţ ferm sau cu preţ ferm şi formulă de ajustare a preţului sau cu formulă de ajustare a preţului, dacă formula de ajustare a preţului prevăzută de prezenta ordonanţă de urgenţă este necesară pentru reechilibrarea condiţiilor contractuale şi finalizarea implementării proiectelor.
	În conformitate cu prevederile art. 9 din OUG nr. 64/2022: 
- beneficiarii fondurilor externe nerambursabile constituie o rezervă de implementare, în limitele şi condiţiile prevăzute de ordonanţa de urgenţă, destinată plăţii ajustărilor de preţ ale contractelor de achiziţie publică prin încheierea de act adiţional la contractul de achiziţie publică, în limitele şi condiţiile prevăzute de prezenta ordonanţă de urgenţă.
- beneficiarii fondurilor externe nerambursabile încheie acte adiţionale la contractele de achiziţie după parcurgerea etapelor prevăzute la art. 10.
- rezerva de implementare pentru reechilibrarea contractelor se constituie iniţial, în procent de până la 23% din valoarea restului de executat a contractului de achiziţie, la momentul intrării în vigoare a ordonanţei de urgenţă şi poate fi utilizată numai pentru plata diferenţelor de preţ aferente ajustării preţului contractelor de achiziţie, fără a depăşi pragurile stabilite de lege (50% din valoarea contractului).
- pe parcursul derulării contractelor, rezerva de implementare destinată plăţii ajustărilor de preţ se poate suplimenta cu procente de până la 10% din valoarea restului de executat a contractului de achiziţie, la data solicitării, prin încheierea de acte adiţionale la contracte, fără a depăşi pragurile stabilite de lege (50% din valoarea  contractului).
- suplimentarea rezervei de implementare poate avea loc numai dacă au fost efectuate plăţi de minimum 75% din valoarea rezervei. Suplimentarea rezervei de implementare nu poate conduce la depăşirea pragurilor stabilite de lege (50% din valoarea contractului).
- beneficiarii fondurilor externe nerambursabile au obligaţia de a ţine o evidenţă distinctă a rezervei de implementare destinate plăţii ajustărilor de preţ, atât la momentul constituirii acesteia, cât şi ulterior, prin suplimentare şi operarea plăţilor necesare finanţării ajustărilor de preţ.
- rezerva de implementare destinată finanţării ajustărilor de preţ face parte din valoarea investiţiei de bază şi se include în mod corespunzător în devizul general de investiţii reglementat de , cu modificările şi completările ulterioare.
- rezerva de implementare majorează valoarea costului investiţiei şi se include în indicatorii tehnico-economici ai investiţiei a căror valoare se regularizează potrivit art. 11 alin. (6).
- evidenţierea plăţilor în cadrul rezervei de implementare se determină ca diferenţă între valoarea fiecărei plăţi actualizată cu ajustările de preţ şi valoarea neactualizată cu ajustarea de preţ.
Potrivit art. 17, alin. 8, li. b.2) din OUG nr. 64/2022, determinarea sumelor aferente utilizării rezervei de implementare pentru contractele prevăzute la alin. (3) lit. b), denumită în continuare SR, se face după formula de calcul:
SR= Vapl - Vpl,
unde:
V_apl - valoarea actualizată a plăţii solicitată de către contractant la data depunerii solicitării de plată;
V_pl - valoarea plăţii solicitată de către contractant la data depunerii solicitării de plată.
 			SR= 15 x (11.600.512,87 - 9.736.875,00) = 15 x 1.863.637,87 
SR = 27.954.568,05 lei (fără TVA)
Exemplu de calcul al valorii prețului unui tramvai pentru o solicitare de plată depusă în iunie 2022, pe baza valorii provizorii a indicilor:
Vapl=9.736.875,00 x [(0,00 +0,03) + (1-0,00-0,03) x 112,98/102,22 x 108,35/100]
Vapl=9.736.875,00 x [0,03 + 0,97 x (1,1052 x 1,0835)
Vapl=9.736.875,00 x (0,03 + 0,97 x 1,1974) 
Vapl=9.736.875,00 x (0,03 + 1.1614)
Vapl=9.736.875,00 x 1.1914
Vapl=11.600.512,87 lei
Valoarea ajustării (provizorie) – 1.863.637,87 lei, procent ajustare (provizoriu) – 19,14%.
Rezerva de implementare (determinată pe baza valorilor provizorii ale indicilor publicați la momentul redactării prezentei note – iunie 2022) este de 27.954.568,05  lei, fără TVA şi este în cuantum de 19,14% (mai mică decât pragul de 23% prevăzut de OUG nr. 64/2022) din valoarea restului de executat a contractului de achiziţie, la momentul intrării în vigoare a ordonanţei de urgenţă şi poate fi utilizată numai pentru plata diferenţelor de preţ aferente ajustării preţului contractelor de achiziţie.
	Având în vedere, cele mai sus prezentat propunem:
· aprobarea rezervei de implementare pentru reechilibrarea contractului nr. 103/26.07.2019, în cuantum de 27.954.568,05  lei, fără TVA, reprezentând un procent de 19,14% din valoarea restului de executat a contractului, la momentul intrării în vigoare a OUG nr. 64/2022. 
· rezerva de implementare poate fi utilizată numai pentru plata diferenţelor de preţ aferente ajustării preţului Contractului de furnizare nr. 103/26.07.2019.
· pe parcursul derulării contractelor, rezerva de implementare destinată plăţii ajustărilor de preţ se poate suplimenta cu procente de până la 10% din valoarea restului de executat a contractului de achiziţie, la data solicitării, prin încheierea de acte adiţionale la contracte. Suplimentarea rezervei de implementare poate avea loc numai dacă au fost efectuate plăţi de minimum 75% din valoarea rezervei. Suplimentarea rezervei de implementare nu poate conduce la depăşirea pragurilor prevăzute la art. 8 şi 18.

